gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8149, del 16-10-2017 (2017/8865)

RESOLUCIÓ de 5 d'octubre de 2017, del Rectorat de la Universitat de València, per la qual es fa el nomenament com a funcionaria de carrera del grup C, subgrup C1, de l'escala tècnica bàsica d'audiovisuals.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8149

Data del DOGV
:   16-10-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/8865


Data del document
:   05-10-2017

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 5 d'octubre de 2017, del Rectorat de la Universitat de València, per la qual es fa el nomenament com a funcionaria de carrera del grup C, subgrup C1, de l'escala tècnica bàsica d'audiovisuals.  
 [2017/8865]  
En compliment de l'execució de la Sentència 159/17 de la Sala Contenciosa Administrativa, Secció 2, del Tribunal Superior de Justícia de la Comunitat Valenciana, aquesta universitat (extensió de sentència) va reobrir el procés selectiu de les proves selectives d'accés al grup C, subgrup C1, convocades per Resolució del Rectorat de 24 de maig de 2012.  
Finalitzat el nou procés selectiu pel tribunal nomenat a l'efecte per Resolució de 25 de setembre de 2012 d'aquesta universitat, s'ha procedit a publicar la puntuació final obtinguda per Isabel Parra Mora i a proposta de l'esmentat tribunal qualificador, resol:   
  
Primer  
Nomenar com a funcionària de carrera del grup C, subgrup C1, de l'escala tècnica bàsica d'audiovisuals Isabel Parra Mora, amb DNI 66194264X.  
La presa de possessió serà l'1 de novembre de 2017.  
  
Segon  
Es manté el nomenament de la resta de funcionaris/àries de carrera d'aquesta escala tècnica bàsica d'audiovisuals que van tindre lloc en aquestes proves selectives, amb els efectes acordats en la Resolució de 12 de gener de 2016.  
  
Tercer  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes a partir de l'endemà de la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la seua notificació.  
  
València, 5 d'octubre de 2017.- El rector: Esteban Morcillo Sánchez.
Diari Oficial de la Generalitat Valenciana


Sumari del DOGV 8180, del 29-11-2017 (2017/9753)

Adjudicació i formalització del contracte número S/6/2017. Sistema de cromatografia de gasos acoblat a espectrometria de masses amb introducció automàtica de mostres.
----------------------------------------------------------------------------------------------------------------------------------------------------------------------

### Dades del document

Número de DOGV
:   8180

Data del DOGV
:   29-11-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/9753


Data del document
:   25-10-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Adjudicació i formalització del contracte número S/6/2017. Sistema de cromatografia de gasos acoblat a espectrometria de masses amb introducció automàtica de mostres. [2017/9753]  
1. Entitat adjudicadora  
1.1. Organisme: Universitat d'Alacant.  
1.2. Dependència que tramita l'expedient: Subdirecció de Contractació.  
1.3. Número d'expedient: S/6/2017.  
  
2. Objecte del contracte  
2.1. Tipus de contracte: contracte de subministraments.  
2.2. Descripció de l'objecte: sistema de cromatografia de gasos acoblat a espectrometria de masses amb introducció automàtica de mostres.  
  
2.3. CPV: 38432210-7.  
2.4. Butlletí o diari oficial i data de publicació de l'anunci de licitació: DOGV núm. 8041 de 17.05.2017.  
2.5. Adjudicació: publicada en el perfil del contractant en data 26 de juliol de 2017.  
  
3. Tramitació, procediment i forma d'adjudicació  
3.1. Tramitació: ordinària.  
3.2. Procediment: obert.  
3.3. Criteris d'adjudicació:  
Oferta econòmica, 55 punts. Criteris tècnics: 45 punts.  
  
4. Pressupost base de licitació  
4.1. Base imposable: 80.000,00 euros. IVA: 16.800,00 euros. Import total: 96.800,00 euros.  
4.2. Cofinançat en un 50% per Fons Europeu de Desenvolupament Regional (FEDER) i en un 50% per l'Agència Estatal de Investigació (Ministeri d'Economia, Indústria i Competitivitat; referència del projecte: XRX6775-25112-J9-2D).  
  
5. Adjudicació i formalització del contracte  
5.1. Data: 21 de juliol de 2017.  
5.2. Contractista: Productos Químicos de Murcia, SA.  
5.3. Nacionalitat: espanyola.  
5.4. Import d'adjudicació:  
Base imposable: 79.600,00 euros. IVA: 16.716,00 euros. Import total: 96.316,00 euros.  
5.5. Data de formalització del contracte: 7 de setembre de 2017.  
  
Alacant, 25 d'octubre de 2017.- El rector, p. d. f. (19.05.2016), el vicerector de Campus i Tecnologia: Rafael Muñoz Guillena.
Diari Oficial de la Generalitat Valenciana


Sumari del DOGV 7987, del 24-02-2017 (2017/1533)

RESOLUCIÓ de 22 de febrer de 2017, de la Universitat d'Alacant, per la qual es publica la relació provisional d'aspirants admesos i exclosos per a la provisió de places docents en règim de contractació laboral, convocades per la Resolució de 18 de gener de 2017.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7987

Data del DOGV
:   24-02-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/1533


Data del document
:   22-02-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 22 de febrer de 2017, de la Universitat d'Alacant, per la qual es publica la relació provisional d'aspirants admesos i exclosos per a la provisió de places docents en règim de contractació laboral, convocades per la Resolució de 18 de gener de 2017. [2017/1533]  
De conformitat amb la base 6 del concurs de places de personal docent i investigador en règim de contractació laboral, convocat per la Resolució de 18 de gener de 2017 (DOGV de 23.01.2017), es resol:  
  
  
Primer  
Publicar la relació provisional d'aspirants admesos i exclosos que figura en l'annex I d'aquesta resolució.  
  
Segon  
A partir de l'endemà de la publicació d'aquesta resolució en el Diari Oficial de la Generalitat Valenciana, les persones interessades tenen un termini de deu dies hàbils per a la presentació d'esmenes o reclamacions, bé en el Registre General de la Universitat o bé per qualsevol de les formes previstes en l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999 (que es manté en vigor en aplicació del penúltim paràgraf de la disposició derogatòria única de la Llei 39/2015, d'1 d'octubre, del procediment administratiu comú de les administracions públiques).  
  
  
Tercer  
D'acord amb el que preveu l'article 45.1.b de la Llei 39/2015, d'1 d'octubre, aquesta publicació substitueix la notificació personal a les persones interessades i produeix els mateixos efectes.  
  
Alacant, 22 de febrer de 2017. - El rector, p. d. (R 19.05.2016), el vicerector d'Ordenació Acadèmica i Professorat: José Penadés Martínez.  
  
  
  
ANNEX I  
Relació provisional aspirants admesos/exclosos   
(Convocatòria DOGV de 23.01.2017)  
  
Cos: professor/a contractat/da doctor/a (LOU).  
Núm. plaça: DC04323.  
Àrea de coneixement: Arqueologia.  
DNI Nom Adm./Excl. Causa d'exclusió  
85085608F Fernando Prados Martínez A
Diari Oficial de la Generalitat Valenciana


Sumari del DOGV 8130, del 19-09-2017 (2017/7811)

Notificació de la sentència dictada en el procediment ordinari número 1435/2015.
--------------------------------------------------------------------------------

### Dades del document

Número de DOGV
:   8130

Data del DOGV
:   19-09-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/7811


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el procediment ordinari número 1435/2015. [2017/7811]  
Demandant: José Molina Sánchez.  
Procuradora: Ana María García Darias.  
Demandat Eurosucre, SL.  
Miguel Ángel García Herrera, secretari del Jutjat de Primera Instància número 7 de València, faig saber que en aquest jutjat a càrrec meu se segueix el procediment a què abans s'ha fet referència, a instàncies d'Ana María García Darias, en nom i representació de José Molina Sánchez, contra Eurosucre, SL, en què mitjançant la resolució del dia de hui he disposat, com ara ho efectue, notificar la sentència dictada en les actuacions indicades al demandat, Eurosucre, SL, en parador ignorat.  
La part dispositiva de la sentència indicada és, literalment, la següent:  
  
«Estime la demanda interposada per la procuradora Ana María García Darias, en nom i representació de José Molina Sánchez, i condemne Eurosucre, SL, a pagar la quantitat de 18.553,68 euros, i al pagament dels interessos sobre la quantitat anterior al tipus de l'interés legal dels diners a comptar des del dia 31 de juliol de 2015.  
  
Notifiqueu aquesta resolució a les parts, i també que és susceptible de recurs d'apel·lació davant de l'Audiència Provincial de València dins del termini de cinc dies, comptador des que es notifique.  
Expediu el certificat d'aquesta sentència i uniu-lo a les actuacions, i incorporeu-ne l'original al llibre de sentències.  
Aquesta és la meua sentència, que pronuncie, mane i firme.»  
  
I perquè valga de notificació de la sentència, expedisc aquesta cèdula.  
  
València, 29 de març de 2017.- El secretari judicial: Miguel Ángel García Herrera.
Diari Oficial de la Generalitat Valenciana


Sumari del DOGV 8142, del 05-10-2017 (2017/8680)

ACORD de 29 de setembre de 2017, del Consell, d'autorització de l'expedient de rescabalament EI 21/2017 per obligacions contretes amb Gráficas Tartessos, SL, en 2016 i 2017.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8142

Data del DOGV
:   05-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8680


Data del document
:   29-09-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Acord

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

ACORD de 29 de setembre de 2017, del Consell, d'autorització de l'expedient de rescabalament EI 21/2017 per obligacions contretes amb Gráficas Tartessos, SL, en 2016 i 2017. [2017/8680]  
L'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, disposa que correspon a la titular de la Conselleria de Justícia, Administració Pública, Reformes Democràtiques i Llibertats Públiques, resoldre, prèvia l'autorització del Consell, els expedients de rescabalament tramitats per l'esmentada conselleria.  
Per l'anteriorment exposat, en compliment del que disposa l'article 106.3 de la Llei 1/2015, de 6 de febrer, de la Generalitat, a proposta de la consellera de Justícia, Administració Pública, Reformes Democràtiques i Llibertats Públiques, el Consell, prèvia deliberació, en la reunió de 29 de setembre 2017,  
  
  
ACORDA  
  
Primer  
Autoritzar l'aprovació de l'expedient de rescabalament EI 21/2017 per la persona titular de la Conselleria de Justícia, Administració Pública, Reformes Democràtiques i Llibertats Públiques.  
  
Segon  
Autoritzar la imputació al pressupost ordinari de la Conselleria Justícia, Administració Pública, Reformes Democràtiques i Llibertats Públiques de les obligacions adquirides per import de 7.785,96 euros (IVA inclòs), en favor de l'empresa Gráficas Tartessos, SL, per la prestació de conformitat del servei de subministrament de material fungible d'informàtica per als registres civils, seccions sindicals, referides en l'Acord Conselleria de Justícia i organitzacions sindicals, i clíniques medicoforenses de les diferents seus judicials de la Comunitat Valenciana, entre els mesos de novembre de 2016 i maig de 2017 (ambdós inclosos).  
  
València, 29 de setembre de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8064, del 16-06-2017 (2017/4661)

Notificació de la sentència dictada en el procediment ordinari número 752/2016.
-------------------------------------------------------------------------------

### Dades del document

Número de DOGV
:   8064

Data del DOGV
:   16-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4661


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència dictada en el procediment ordinari número 752/2016. [2017/4661]  
Procediment: procediment ordinari 000752/2016.  
De: Bankia, SA.  
Procuradora: Carmen Rueda Armengot.  
Contra: Kausar Sultana i Arshad Abbas Butt.  
En aquest procediment judici ordinari número 752/2016, seguit a instàncies de Bankia, SA, contra Kausar Sultana i Arshad Abbas Butt, s??ha dictat la sentència que té l??encapçalament i la dispositiva que, literalment, són com segueix:  
  
«Sentència número 000026/2017  
Magistrat jutge: Juan Francisco Guerra Mora.  
Lloc: València.  
Data: 2 de febrer de 2017.  
Part demandant: Bankia, SA.  
Advocat: Óscar Mercé Semper.  
Procuradora: Carmen Rueda Armengot.  
Part demandada: Kausar Sultana i Arshad Abbas Butt.  
Objecte del judici: resolució contracte.  
Dispositiva  
Estime parcialment la demanda formulada per Bankia, SA, contra Kausar Sultana i Arshad Abbas Butt, i declare resolt el contracte de préstec subscrit entre les parts en data 23 de novembre de 2005, alhora que condemne els demandats a l'abonament de 134.751,45 euros, amb els seus interessos legals des de la data de la interposició de la demanda. Tot això sense imposar expressament les costes.  
  
Mode d'impugnació: notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació, que s'haurà de presentar dins del termini de 20 dies des que es notifique. S'ha de presentar davant d'aquest jutjat un escrit en què s'haurà d'esmentar la resolució impugnada, amb la indicació dels pronunciaments que s'impugnen. El recurs no s'admetrà si, en presentar-lo, la part no acredita haver consignat a l'entitat Banesto i en el compte de dipòsits i consignacions obert a nom d'aquest jutjat, fent referència a aquest procediment, la quantitat de cinquanta (50) euros en concepte de dipòsit per a recórrer, d'acord amb la disposició addicional 15a de la Llei orgànica del poder judicial (introduïda per la LO 1/2009, de 3 de novembre).  
Aquesta és la sentència que pronuncie, mane i firme.»  
  
I atés que el demandat, Kausar Sultana, es troba en parador desconegut, expedisc aquest edicte a fi que li valga de notificació de forma deguda.  
  
València, 14 de febrer de 2017.- La lletrada de l'Administració de justícia: Francisca Tomás Llavador.
Diari Oficial de la Generalitat Valenciana


Sumari del DOGV 8067, del 21-06-2017 (2017/4781)

Licitació número 1728/17. Servei de neteja i manteniment de les fonts ornamentals i per a beure.
------------------------------------------------------------------------------------------------

### Dades del document

Número de DOGV
:   8067

Data del DOGV
:   21-06-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/4781


Data del document
:   24-05-2017

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * contracte de serveis

Licitació número 1728/17. Servei de neteja i manteniment de les fonts ornamentals i per a beure. [2017/4781]  
La Junta de Govern Local del dia 27 d'abril de 2017 va acordar iniciar l'expedient de contractació del servei de neteja i manteniment de les fonts ornamentals i per a beure de la ciutat d'Alzira i aprovar els plecs de prescripcions tècniques i de clàusules administratives particulars.  
L'anunci de licitació s'ha publicat en el Butlletí Oficial de la Província de València el dia 23 de maig de 2017, en el perfil del contractant d'aquest ajuntament, www.alzira.es, i en la plataforma de contractació del sector públic.  
El termini de presentació de les proposicions finalitzarà el dia 13 de juny de 2017. Únicament es podran presentar en format electrònic, a través de la plataforma electrònica de contractació www.vortalgov.es o a través de https://sedeelectronica.alzira.es.  
Les despeses de publicitat aniran a càrrec de l'adjudicatari.  
  
Alzira, 24 de maig de 2017.- L'alcalde, p. d.: Fernando Pascual Moscardó.
Diari Oficial de la Generalitat Valenciana


Sumari del DOGV 8036, del 10-05-2017 (2017/3804)

Informació pública de l'actualització de tarifes de subministrament d'aigua potable i conservació de comptadors al terme municipal d'Alfauir.
---------------------------------------------------------------------------------------------------------------------------------------------

### Dades del document

Número de DOGV
:   8036

Data del DOGV
:   10-05-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/3804


Organisme emissor
:   Tecnicas Valencianas del Agua, SA

Tipus de document
:   Anunci

Informació pública de l'actualització de tarifes de subministrament d'aigua potable i conservació de comptadors al terme municipal d'Alfauir. [2017/3804]  
D'acord amb el que estableix l'article 8.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en l'article esmentat i en virtut de la dita normativa, es consideren aprovades les tarifes sotmeses a consideració de la Comissió de Preus de la Conselleria d'Economia, Industria, Turisme i Ocupació. Per tot això:  
  
Tarifa que s'aprova:  
  
Aigua potable  
  
Quota de servei Domèstics  
 - / mes  
Tots 3,726  
  
  
Quota de consum Domèstics  
 - /m³  
Bloc m³ mensual  
Bloc 1 Fins a 8,33 0,3210  
Bloc 2 Entre 8,33 i 14 0,5622  
Bloc 3 Més de 14 0,8024  
  
  
Manteniment de comptadors  
  
Quota de servei Domèstics  
 - / mes  
Tots 0,716  
  
  
Sobre aquestes tarifes s'aplicarà l'IVA d'acord amb el que estableix la Llei 37/1992, de 28 de desembre.  
  
Cosa que es fa pública perquè en prengueu coneixement.  
  
València, 25 d'abril de 2017.- El director general: Javier Olmos Fdez.-Corugedo.
Diari Oficial de la Generalitat Valenciana


Sumari del DOGV 8171, del 16-11-2017 (2017/9305)

Notificació de la sentència dictada en el rotlle d'apel·lació número 968/2016.
------------------------------------------------------------------------------

### Dades del document

Número de DOGV
:   8171

Data del DOGV
:   16-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9305


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 968/2016. [2017/9305]  
La Secció Huitena de l'Audiència Provincial de València, ha dictat, en el rotlle d'apel·lació número 968/2016, la sentència que té l'encapçalament i part dispositiva com segueix:  
  
«Sentència número 000241/2017  
València, 2 d'octubre de 2017  
La Secció Huitena d'aquesta Audiència Provincial, sent ponent Eugenio Sánchez Alcaraz, ha vist les actuacions de judici ordinari, promogudes davant del Jutjat de Primera Instància número 6 de València amb el número 001004/2014 per Climatizaciones Belda, SL, representada en aquesta alçada pel procurador Arcadio Martínez Valls i dirigida pel lletrat José de la Oliva Marrades contra Abba Hoteles, SA, Acteon Siglo XXI, SA, i Baj Creaciones y Soluciones Habitacionales, SL, representada en aquesta alçada per la procuradora Sara Alonso Puig, sent l'últim declarat en rebel·lia, i dirigida per la lletrada Marta Manzano Durán, pendents davant d'aquesta en virtut del recurs d'apel·lació interposat per Climatizaciones Belda, SL.  
Dispositiva  
Desestimem el recurs d'apel·lació interposat pel procurador Arcadio Martínez Valls, en nom de Climatizaciones Belda, SL, així com la impugnació plantejada per la procuradora Sara Alonso Puig en nom d'Acteon Siglo XXI, SA, ambdós contra la sentència dictada l'11 de gener de 2016 pel Jutjat de Primera Instància número 6 de València en les actuacions de judici ordinari seguides amb el número 1004/2014, que es confirma íntegrament i això amb imposició a les parts apel·lant i impugnant de les costes d'aquesta alçada per elles causades. Doneu al dipòsit constituït la destinació legal procedent.  
Quan estiguen complides les diligències de rigor, amb testimoniatge d'aquesta resolució, remeteu les actuacions al jutjat d'origen perquè en prenga coneixement i als efectes oportuns, el qual n'haurà de justificar la recepció.  
Contra aquesta sentència no es pot interposar cap recurs, sense perjudici del que disposa l'article 477.2.3 de la Llei d'enjudiciament civil, que si és el cas, s'haurà d'interposar per mitjà d'un escrit presentat davant d'aquesta sala dins dels vint dies següents a la seua notificació.  
Aquesta és la nostra sentència, de la qual s'unirà un certificat al rotlle, que pronunciem, manem i firmem.»  
  
I per a la publicació corresponent en el Diari Oficial de la Generalitat Valenciana, a fi de notificar-la a la part incompareixent demandada apel·lada, en parador desconegut, Creaciones y Soluciones Habitacionales, SL.  
  
València, 18 d'octubre 2017.- La lletrada de l'Administració de justícia: Consuelo Barberá Barrios.